cyanic-selkie/wikianc huggingface dataset:
Lys van monarge van Brittanje
Huis van Stuart
Die Koninkryk van Engeland en die Koninkryk van Skotland het op 1 Mei 1707 tydens die bewind van koningin Anna verenig om die Koninkryk van Groot-Brittanje te vorm.
1 Mei 1707–1714 Engeland en Skotland 8 Maart 1702–1707 || || 6 Februarie 1665 Sint James-paleis dogter van Jakobus II en Anne Hyde || George van Denemarke Sint James-paleis 28 Julie 1683 17 kinders || 1 Augustus 1714 Kensington op 49
Huis van Hannover
Die Hannovers het aan die bewind gekom vanweë die Act of Settlement 1701.
1 Augustus 1714–1727 || || 28 Mei 1660 Leineschloss seun van Ernest Augustus, Elektor van Brunswyk-Lüneburg en Sophia van Hannover || Sophia Dorothea van Brunswyk-Lueneburg-Celle 21 November 1682 2 kinders || 11 Junie 1727 Osnabrück op 67 11 Junie 1727–1760 || || 30 Oktober 1683 Herrenhausen seun van George I en Sophia Dorothea van Brunswyk-Lueneburg-Celle || Caroline van Ansbach 22 Augustus 1705 8 kinders || 25 Oktober 1760 Kensington-paleis op 76 25 Oktober 1760–1820 || || 4 Junie 1738 Norfolk House seun van Frederick, Prins van Wallis en prinses Augusta van Sakse-Gotha || Charlotte van Mecklenburg-Strelitz Sint James-paleis 8 September 1761 15 kinders || 29 Januarie 1820 Windsor-kasteel op 81 29 Januarie 1820–1830 || || 12 Augustus 1762 Sint James-paleis seun van George III en Charlotte van Mecklenburg-Strelitz || (1) Maria Anne Fitzherbert Park Lane 15 September 1785 (2) Caroline van Brunswyk Sint James-paleis 8 April 1795 1 dogter || 26 Junie 1830 Windsor op 67 26 Junie 1830–1837 || || 21 Augustus 1765 Buckingham-paleis seun van George III en Charlotte van Mecklenburg-Strelitz || Adelaide van Sakse-Meiningen Kew-paleis 13 Julie 1818 2 kinders || 20 Junie 1837 Windsor-kasteel op 71 20 Junie 1837–1901 || || 24 Mei 1819 Kensington-paleis dogter van prins Edward, Hertog van Kent en Strathearn en prinses Victoria van Sakse-Koburg-Saalfeld || Albert van Sakse-Koburg en Gotha Sint James-paleis 10 Februarie 1840 9 kinders || 22 Januarie 1901 Osborne House op 81
Huis van Sakse-Koburg en Gotha
Hoewel hy koningin Victoria se seun was, het Edward VII sy pa se name gekry en sy bewind was dus die begin van ’n nuwe huis.
Huis van Windsor
Die Huis van Sakse-Koburg en Gotha het in 1917 tydens die Eerste Wêreldoorlog sy naam na Windsor verander weens anti-Duitse gevoelens.
1917–1936 || || 3 Junie 1865 Marlborough House seun van Edward VII en Alexandra van Denemarke || Mary van Teck 6 Julie 1893 Sint James-paleis 6 kinders || 20 Januarie 1936 Sandringham House op 70 20 Januarie – 11 Desember 1936 || || 23 Junie 1894 White Lodge seun van George V en Mary van Teck || Wallis Warfield Simpson Château de Candé 3 Junie 1937 geen kinders || 28 Mei 1972 Bois de Boulogne op 77 11 Desember 1936–6 Februarie 1952 || || 14 Desember 1895 Sandringham seun van George V en Mary van Teck || Elizabeth Bowes-Lyon Westminster-abdy 26 April 1923 2 kinders || 6 Februarie 1952 Sandringham House op 56 6 Februarie 1952–8 September 2022|| || 21 April 1926 Mayfair dogter van George VI en Elizabeth Bowes-Lyon || Philip van Griekeland en Denemarke Westminster-abdy 20 November 1947 4 kinders ||8 September 2022 Balmoral-kasteel op 96 8 September 2022–tans|| || 14 November 1948 Londen seun van Elizabeth II en prins Philip || Diana, Prinses van Wallis (1981–1996) 2 kinders Camilla Parker Bowles (sedert 2005)
Alexandra
Alexandra is 'n woonbuurt in Johannesburg, Gauteng, Suid-Afrika. In 2011 het die bevolking 179 624 getel.
Ontstaan
In 1875 is die plaas Cyferfontein, 'n klompie kilometer suid van Pretoria, aan Gert Pieter Johannes Labuschagne oorgedra. Elf jaar later is goud op Langlaagte ontdek en 'n nuwe dorp, Johannesburg, het op die suidelike horison verrys. In 1905 is 'n gedeelte van Cyferfontein aan Alexandra Township Limited oorgedra. Die maatskappy het besluit om 'n dorpsgebied op hul grond te ontwikkel en het toe 2 525 erwe daarop uitgelê. Die erwe is slegs aan swart mense verkoop. Een van die voorwaardes waarop die erwe oorgedra is, was dat die erf "shall not be sold, leased or otherwise disposed of excepting to a native or person of colour, provided that an Asiatic shall not be included in the terms 'native or person of colour'". Hulle het ook bepaal "that no Asiatic or European shall be allowed to reside or carry on business of any nature whatsoever on the … property". Destyds was daar geen beperking op swartes om eienaars van grond in die Transvaal te word nie.
Bekende inwoners
Die sokkerspelers Brian Baloyi en Benson Mhlongo is van Alexandra afkomstig.
Pous Pius XI
Pius XI was die 259ste pous van die Rooms-Katolieke Kerk vir 17 jaar en 5 dae, van 1922 tot 1939. Sy pontifikaat lê tussen die Eerste en Tweede Wêreldoorlog. Hy het drie doktorsgrade gehad in teologie, regte en filosofie. Hy word gekonfronteer met die opkomende kommunisme en fascisme. Hy veroordeel die politiek van Duitsland, die Sowjetunie, Italië en Meksiko. Hy sluit 'n aantal konkordate af en bekragtig die Lateraanse verdrae waarin die soewereiniteit van Vatikaanstad en die pous as staatshoof erken word. Hy steun die ontwikkeling van inheemse geestelikes in die sendinggebiede, dikwels teen die sin van die koloniale owerhede.
Biografie
Pous Pius XI is gebore as Ambrogio Damiano Achille Ratti (Achille Ratti) op 31 Mei 1857 in Desio, in die provinsie Monza van Lombardye wat toe deel was van die Keiserryk Oostenryk. Hy was die vierde van vyf kinders van Francesco Ratti en Teresa Galli. Die familie was welgestelde syfabrikante. Via sy oom Damiano Ratti, wat priester was in Asso, kry Achille belangstelling vir teologie. Hy studeer aan die seminaries van Monza en Milaan en op die Collegio Lombardo in Rome. Op 20 Desember 1879 word hy priester gewy. Hy was bibliotekaris van die Biblioteca Ambrosiana in Milaan en later van die Biblioteca Apostolica Vaticana in Rome. Op 24 April 1918 word hy pouslike legaat vir Litaue.
Diplomaat in Pole
Op 30 Mei 1918 'n paar maande voor die einde van die Eerste Wêreldoorlog kom Ratti in Warskou aan. In die vredesonderhandelinge herwin Pole sy onafhanklikheid. Pous Benedictus XV benoem tien nuwe biskoppe vir Pole en die Poolse regering vra dat Ratti as nuntius aangestel word. Die pous willig die versoek in en op 3 Julie 1919 word Ratti titulêr aartsbiskop van Lepanto en pouslike nuntius in Pole. Ratti het probeer neutraal bly by die verskeie geskille tussen Pole en sy buurlande. Die Poolse regering het dit nie gedoog nie en betrekkinge het versleg. Die pous stel Ratti toe aan as aartsbiskop van Milaan en hy verlaat Pole op 19 Mei 1921.
Aartsbiskop en kardinaal
Na sy vertrek uit Pole maak Achille vinnig vordering. Op 13 Junie 1921 word hy kardinaal. Vanaf 25 Julie 1921 sonder hy homself af van die wêreld vir 'n retrêt in die klooster van Monte Cassino. Daarna gaan hy op bedevaart na Lourdes. Op 5 September 1921 kom hy uit eindelik in Milaan aan. Vyf maande later word hy as pous verkies.
Op 6 Februarie 1922 volg hy Pous Benedictus XV op. Hy word gekroon op 12 Februarie 1922 deur kardinaal Gaetano Bisleti en regeer tot sy dood op 10 Februarie 1939. Hy word opgevolg deur Pous Pius XII. Die naam ‘Pius’ beteken 'die vrome'.
Pontifikaat
Op 22 Januarie 1922 sterf Pous Benedictus XV onverwags. 53 Europese kardinale woon die konklaaf by. Twee kardinale uit die Verenigde State en een uit Kanada kom eers in Rome aan nadat Ratti al verkies is. Dertig van die 53 kardinale is Italianers. Na vyf dae en 14 stemrondes word Ratti met 38 stemme verkies en hy neem die naam Pius XI aan.
Die pontifikaat van Pous Pius XI word heeltemal oorheers deur die nasleep van die Eerste Wêreldoorlog en die aanloop tot die Tweede Wêreldoorlog. Pius probeer om die nuwe regerings wat na die oorlog ontstaan het en baie keer antikerklik was in toom te hou. Hy sluit 'n groot aantal konkordate af as deel van sy staatsregtelik beleid Pax Christi in regno Christi (Die vrede van Christus in die ryk van Christus; sien Lys van konkordate onder Pius XI). Sy eerste ensikliek Ubi arcano Dei consilio (Die vrede en die Christelike samelewing) word gesien as die voortsetting van die beleid van sy voorganger.
Verhouding met Italië
Die unifikasie van Italië het daartoe gelei dat die Kerklike Staat sy grondgebied verloor het en die pous homself as gevangene in die Vatikaan bestempel het. Pius XI wou van meet af aan 'n oplossing vir die “Romeinse vraagstuk” vind. Benito Mussolini het die steun van die Roomse bevolking nodig gehad en was bereid om te onderhandel. Op 11 Februarie 1929 is die Lateraanse Verdrae onderteken waarin die onafhanklikheid van Vatikaanstad as staat erken word en die pous as staatshoof. Die pous het ook 1,75 miljard lire as vergoeding gekry. Die som is egter weens die finansiële krisis van 1933 nooit volledig betaal nie.
Pius XI het egter nie saamgestem met die fascistiese beleid van Mussolini nie en op 16 Mei 1929 noem die pous die fasciste “ketters en erger as ketters”. Die konflik tussen die Vatikaan en die Italiaanse staat het die dood van die pous oorleef.
Verhouding met Duitsland
Kardinaal Eugenio Pacelli (later Pous Pius XII) was nuntius in München. Pacelli het die Nazi’s fel gekritiseer. In 1924 meld hy aan Rome dat Adolf Hitler sy volgelinge teen die Jode en die katolieke opstook. Tog stem die katolieke Deutsche Zentrumpartei onder leiding van Ludwig Kaas vir die “magtigingswet” wat Hitler aan die mag bring. Op 20 Julie 1933 sluit die Vatikaan 'n konkordaat met Duitsland. Die staat sou die kerk beskerm, maar geestelikes is verbied om aan die politiek deel te neem. Die pous sien spoedig dat die situasie in Duitsland sorgwekkend word. In die ensikliek “Mitt brennender Sorge” veroordeel hy die Nazi-regime. Op 6 September 1938 stel die pous dit duidelik dat antisemitisme vir Christene onaanvaarbaar is.
Verhouding met die Sowjetunie
Die Rooms-Katolieke Kerk het deur die eeue gesukkel om vat te kry in Rusland. Die Russies-Ortodokse Kerk, gesteun deur die tsaar, het daar oorheers. Aanvanklik het dit gelyk of die kommuniste wel met die Vatikaan wil onderhandel, maar Josef Stalin se Christenvervolgings het 'n einde daaraan gemaak. In 1930 publiseer die pous die ensikliek “Divini Redemptoris” teen die kommunisme in Rusland, Spanje en Meksiko. Volgens die pous was die kommuniste 'n groter gevaar as die fasciste.
Verhouding met Spanje
Op 14 April 1931 word die Tweede Spaanse Republiek gestig nadat koning Alfonso XIII die land verlaat het. Die nuwe grondwet maak die skeiding van Kerk en Staat 'n feit. Kerke en kloosters is genasionaliseer en die Kerk moes huurgeld en belasting op inkomste betaal. Kardinaal Pedro Segura y Sáenz, aartsbiskop van Toledo roep die geestelikheid op tot verset op 1 Mei 1931. Die Anargiste slaan terug en op 11 Mei 1931 word tientalle kerke in Madrid aan die brand gesteek. Die pous protesteer met 'n ensikliek “Dilectissima Nobis” waarin hy die Spaanse bevolking oproep tot verset. Met die uitbreek van die Spaanse Burgeroorlog in 1936 versleg die situasie aansienlik. Ongeveer 6900 geestelikes word gedood waaronder 13 biskoppe. Die Kerk skaar hom aan die kant van Francisco Franco wat belowe om die kommunisme te bestry. Op 1 April 1939 aan die einde van die oorlog stuur die pous 'n telegram met gelukwense aan Franco.
Gail Edwards
Gail Edwards (gebore 27 September 1952) is 'n Amerikaanse aktrise. Sy is bekend vir haar rolle in die televisiereekse It's a Living (1980), Full House (1987), The Family Man (1990), en Blossom (1990).
Senomanium
Die Senomanium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het.
Die tydperk was van sowat 100,5 tot 93,9 miljoen jaar gelede. Dit is voorafgegaan deur die Albium en gevolg deur die Turonium.
Pous Pius XI
Verhouding met Meksiko
Al sedert die 19de eeu was daar spanning tussen Kerk en Staat in Meksiko. Die regering het gevoel die pous meng in in sy binnelandse beleid en daar was 'n plan om 'n staatskerk te begin met sy eie pous. Die grondwet van 1917 het geestelikes hulle burgerregte ontneem en hulle mag nie die regering kritiseer nie. In Junie van 1926 verskerp President Plutarco Elias Calles die beperkings. Priester mag nie kerklike kleding dra nie teen 'n boete van 500 m pesos en kritiek op die regering is bestraf met 5 jaar gevangenis. Katolieke begin toe 'n boikot, maar die misluk en katolieke word streng vervolg. Op 18 November 1926 publiseer die pous die ensikliek “Inquis Afflictisque” waarin hy die Meksikaanse regering as barbaars beskrywe. Die ensikliek het min effek. Op 29 September 1932 publiseer die pous 'n tweede ensikliek waarin die pous kla oor die willekeurige benoemings in kerklike ampte. In 1937 volg nog 'n ensikliek “Nos es muy conocida”. Die Meksikaanse grondwet is eers in 1992 aangepas om die beperkings op die Kerk te verwyder.
Senomanium
Naam en definisie
Die Senomanium is in 1847 deur die paleontoloog Alcide d'Orbigny genoem na Cenomanum, die Latynse naam van Le Mans in die Franse département Sarthe.
Pous Pius XI
Geloofsake
Die sterk toename van sekularisme was vir Pous Pius XI 'n groot probleem. Hy kla al in sy eerste ensikliek “Ubi Arcano Dei Consilio” oor die samelewing se afkeer van die geloof in Jesus Christus. Hy spoor die Katolieke Aksie aan tot verset teen die jeugbewegings Opera Nazionale Balilla (in Italië) en die Hitlerjugend (in Duitsland). Die ekonomiese krisis van 1929 gee die pous die geleentheid om met sy ensikliek “Quadragesimo Anno” (40 jaar na “Rerum Novarum” van Pous Leo XIII) te probeer om die geestelike lewe te verdedig teen die sosialisme en die kommunisme. In sy ensikliek “Nova impendit” gaan hy in op die gevolge van die krisis en vra aandag vir die versorging van armes, veral kinders en ou mense.
Senomanium
Naam en definisie
Die basis van die etage word gedefinieer deur die eerste voorkoms van die Foraminifera Rotalipora globotruncanoides, en die bokant deur die eerste voorkoms van die ammoniet Watinoceras devonense. Belangrike gidsfossiele vir die tydperk is die ammoniete Calycoceras naviculare, Acanthoceras rhotomagense en Mantelliceras mantelli.
Leonard Nimoy
Leonard Simon Nimoy (26 Maart 1931 – 27 Februarie 2015) was 'n Amerikaanse akteur, regisseur, digter, musikant en fotograaf. Hy was veral bekend vir die rol van Mr. Spock (van die fiktiewe planeet Vulcan) in Star Trek, 'n Amerikaanse TV-reeks wat oor drie jaar in die laat 1960's vervaardig is.
Pous Pius XI
Geloofsake
Tydens sy pontifikaat het Pius verskeie mense heilig verklaar onder andere Benadette Soubirous, Thomas More en Teresia van Lisieux. (Sien hier vir 'n volledige lys. Die pous moderniseer ook die opleiding van priesters met brief “Catholici Sacerdotii” van 20 Desember 1935, en die opleiding in musiek en sang kry veral aandag.
Leonard Nimoy
Kort nadat hy in 'n rolstoel met 'n suurstofmasker gefotografeer is, het Nimoy in Februarie 2014 bekend gemaak dat hy aan chroniese obstruktiewe lugwegsiekte ly. Bietjie meer as 'n jaar later is hy op 27 Februarie 2015 in die ouderdom van 83 by sy huis in Bel Air hieraan oorlede.
Pous Pius XI
Geloofsake
Die ontwikkeling van die massakommunikasie was vir die pous van groot belang. Hy beplan reeds in 1925 'n radiostasie vir die Vatikaan. Hy vra Guglielmo Marconi om te help met die projek. Op 12 Februarie 1931 saai Radio Vatikaan vir die eerste keer uit met 'n toespraak van die pous “Qui Arcano Dei”. Die pous laat hom ook sterk uit teen die immoraliteit soos uitgebeeld in rolprente met die ensikliek “Vigilante Cura” en op Aswoensdag 1935 spreek hy hom sterk uit teen die nudisme.
Op 25 November 1938 kry die pous twee hartaanvalle. In die begin van 1939 versleg sy gesondheid en op 10 Februarie 1939 om 05h31 sterf die pous aan 'n verdere hartaanval.
Die kollege van kardinale
Pous Pius XI het 76 nuwe kardinale aangestel in 17 konsistories. Weens die omvang van die lys word dit hier gehou.
Saligverklarings
Pous Pius XI het 94 persone salig verklaar waaronder die 40 martelare van Engeland en Wallis. Weens die omvang van die lys word dit hier gehou.
Heiligverklarings
Pous Pius XI het 35 persone heilig verklaar. Weens die omvang van die lys word dit hier gehou.
Bulle, briewe, ensiklieke en dekrete
Pous Pius XI het 31 ensiklieke geskrywe waarvan die laaste een nooit gepubliseer is nie. Weens die omvang van die lys word dit hier gehou.
Nota
Artikel saamgestel en vertaal uit die Nederlandse, Engelse, Duitse en Franse wikipedias en aangevul uit ander bronne soos aangedui.
Henry E. Huntington
Henry Edwards Huntington (* 27 Februarie 1850 in Oneonta, New York; † 23 Mei 1927 in Philadelphia) was 'n Amerikaanse spoorwegmagnaat en kunsversamelaar.
Jennifer Edwards
Jennifer Edwards (gebore 1 Januarie 1957) is 'n Amerikaanse aktrise en skryfster. Sy is bekend vir haar rolle in die rolprente S.O.B. (1981), The Man Who Loved Women (1983), en A Fine Mess (1986), en in die televisiereeks Star Trek: The Next Generation (1987).
Rugmurg
Die rugmurg is ’n lang, dun en buisagtige bondel senuweevesels en steunselle wat uit die breinstam na die lendestreek van die werwelkolom loop. Die brein en rugmurg vorm saam die sentrale senuweestelsel.
Beskrywing
In die mens begin die rugmurg by die agterkopbeen en gaan die rugmurgkanaal by die eerste nekwerwels binne. Dit strek af tot tussen die eerste en tweede lendewerwel, waar dit eindig. Die omringende benerige werwelkolom beskerm die relatief korter rugmurg. Mans se rugmurg is sowat 45 cm lank en vroue s’n omtrent 43 cm. Ook die breedte verskil, van 13 mm by die nek- en lendewerwels tot 6,4 mm by die borswerwels.
Die rugmurg dien hoofsaaklik as die stuurder van senuweeseine van die motoriese korteks na die liggaam, en van die toevoerende vesels van die sintuigsenuwees na die sintuigkorteks. Dit is ook ’n sentrum vir die koördinering van baie reflekse en bevat refleksboë wat reflekse en sentrale patroonopwekkers onafhanklik kan beheer.
Die rugmurg is 'n bondel senuweeweefsel wat, goed beskermd, in die boonste twee derdes van die werwelkanaal geleë is. Dit bewerkstellig kontak tussen die boliggende brein en die res van die liggaam waarmee dit in verbinding is, via 31 pare rugmurgsenuwees.
Tongaat
Tongaat is 'n dorp in die ooste van Suid-Afrika, in die provinsie van KwaZulu-Natal. Die dorp is 37 km noord van Durban en 28 km suid van KwaDukuza (Stanger).
Rugmurg
Beskrywing
Die rugmurg speel verder ook 'n belangrike rol by 'n aantal reflekse. Die rugmurg (medulla spinalis) is ongeveer 1 cm dik en 'n min of meer silindriese massa senuweeweefsel wat geleë is in die boonste gedeelte van die werwelkanaal, wat gevorm word deur die werwelopeninge van die opeenvolgende werwels. Die onderste deel van die breinstam, die verlengde rugmurg (medulla oblongata), gaan op die hoogte van die agterhoofsgat (foramen magnum) sonder enige duidelike begrensing oor in die rugmurg.
Tongaat
Geskiedenis
Die dorpsgebied is in 1945 geproklameer.
Rugmurg
Beskrywing
Die rugmurg eindig op die hoogte van die tweede of eerste lendewerwel. Die gemiddelde lengte van die rugmurg is by 'n volwassene ongeveer 45 cm. Senuweeweefsel is opgebou uit senuweeselle en steunweefsel.
Lys van ensiklieke van Pous Pius XI
Pous Pius XI die 259ste pous van die Rooms-Katolieke Kerk van 1922 tot 1939 het 31 ensiklieke geskrywe waarvan slegs 30 gepubliseer is.
Rugmurg
Beskrywing
Aan weerskante van die rugmurg ontspring 31 (soms 32) rugmurgsenuwees, wat elk opgebou is uit ŉ voorwortel en 'n agterwortel. Die voorwortel bevat uitsluitlik senuweevesels wat die prikkels vanuit die rugmurg na die liggaam gelei en hierdie wortel word derhalwe die motoriese voorwortel genoem. Die agterwortel, daarenteen, is sensories: dit voer inligting vanuit die liggaam na die rugmurg.
Tongaat
Distrik
Die bevolking is hoofsaaklik van Indiërafkoms. Een van die grootste suikermaatskappye in die land het sy hoofkwartier in Tongaat.
Rugmurg
Beskrywing
Op die plek waar die senuwees ontspring wat die arms en bene innerveer, vertoon die rugmurg ŉ verdikking (onderskeidelik intumescentia cervicalis en intumescentia lumbalis). Die rugmurg word, net soos die brein, omring deur 3 breinvliese (meninges). Van buite na binne is dit die harde breinvlies (dura mater), spinnerakvlies (aragnoïed) en die vaatvlies (pia mater). In die ruimte tussen die spinnerakvlies en die vaatvlies word breinvog (serebrospinale vog) aangetref.
Grysstof
In die grysstof kan daar aan weerskante 'n voor- en 'n agterhoring onderskei word, terwyl daar op borshoogste ook nog 'n syhoring tussen hulle voorkom. Die selle van die grysstof word soos volg onderskei:
- Motoriese selle wat 'n onderdeel is van die onwillekeurige (onbewustelike werking) senuweestelsel en hoofsaaklik in die syhorings geleë is. Albei tipes motoriese selle gelei prikkels vanaf die sentrale senuweestelsel na hul bestemming in die liggaam.
- Sensoriese selle wat in die agterhorings aangetref word en wat impulse vanaf die liggaam kry via die agterwortels van die rugmurgsenuwees.
Sommige uitlopers van hierdie selle loop na hoër sentra, terwyl ander uitlopers in verbinding staan met motoriese selle op dieselfde vlak en waardeur reflekse kan ontstaan.
Witstof
Op nekhoogte is die agterstring gesplete in 'n sybundel (funiculus cuneatus of Burdach se bondel) en 'n middelbundel (funiculus gracilis of Goll se string). Impulse word via Burdach se bundel uit die bene en bekken gelei en Goll se string gelei prikkels vanaf die hoër liggende dele van die liggaam.
In die systring loop die bane wat vir die kleinbrein bestem is (kontrolering van beweging), aan die buitekant. Meer na binne loop die bane vir pyn- en temperatuursin (tractus spinothalamicus), wat na die talamus ('n deel van die middelbrein) gaan, en heeltemal aan die binnekant is die afdalende bane geleë.
Aan die agterkant is die piramide-systringbaan (tractus corticospinalis lateralis) geleë. Die baan bevat ongeveer 85 % van die uitlopers wat die impulse vanaf die breinskors na die motoriese voorhoringselle gelei (vir bewustelike handelinge). Anterior van hierdie piramide-systringbaan lê die systringvesels, wat die ekstrapiramidale kerngebied in die brein met die motoriese voorhoringselle verbind. 'n Senuweebaan (tractus vestibulospinalis) kom in die voorstring voor.
Albium
Die Albium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het.
Die tydperk was van sowat 113 tot 100,5 miljoen jaar gelede. Dit is voorafgegaan deur die Aptium en gevolg deur die Senomanium.
Naam en definisie
Die Albium is in 1842 deur die paleontoloog Alcide d'Orbigny genoem na die Franse rivier Aube, wat deur die département met dieselfde naam vloei.
Marta Eggerth
Marta Eggerth (17 April 1912 – 26 Desember 2013) was 'n Amerikaanse aktrise. Sy was bekend vir haar rolle in die rolprente The Csardas Princess (1934), Das Hofkonzert (1936), La chanson du souvenir (1937), en Addio Mimí! (1949).
Rugmurg
Witstof
Hierdie kolom word omsluit deur die twee buitenste breinvliese, wat verder na onder loop as wat die rugmurg self gaan. Vanaf die punt van die rugmurg loop nog een dun bindweefselstring (filum terminale) na onder. Dit is 'n voortsetting van die vaatvlies.
Albium
Naam en definisie
Die basis van die etage word gedefinieer deur die eerste voorkoms van die mikrofossiel Praediscosphaera columnata, en die bokant deur die eerste voorkoms van die Foraminifera Rotalipora globotruncanoides.
In die Albium het die voorheen seldsame bedeksadiges vir die eerste keer ’n groot deel van die flora begin vorm.
Gemmer
Gemmer of gemmerwortel is die risoom van die plant Zingiber officinale wat gebruik word as 'n lekkerny, medisyne of spesery. Dit verleen sy naam aan die familie Zingiberaceae. Ander noemenswaardige lede van hierdie plantfamilie is borrie, kardamom en galangal.
Gemmerverbouing het in China ontstaan en het sedertdien versprei na Indië, Suidoos-Asië, Oos-Afrika en die Karibiese Eilande.
Die gemmer familie (Zingiberaceae) behoort saam met die piesangfamilie (Musaceae) tot die orde Zingeberales. Die wetenskaplike naam Zingiberaceae is afgelei van die Latynse woord zingiber, wat "gemmer" beteken. Die familie kom hoofsaaklik in die tropiese gebiede van Suidoos-Asië voor en bestaan uit ongeveer 50 genera met nagenoeg 1 500 spesies.
Die gemmerfamilie is eensaadlobbige plante met ondergrondse wortelstokke. Die blomme het slegs een meeldraad, wat die styI soos ŉ skede omring. Die stempel steek bo uit en die lip ontwikkel in die middel van die blom op die plek van die meeldrade. Die wortelstok van die gemmerplant (Zingiber officinale) word in suiker gekook om die gemmer te ekstraheer. Spesies van die genus Curcuma word ook ter wille van hulle wortelstokke gekweek. Speserye en medisyne word uit die wortels gemaak. Die spesie Curcuma domestica lewer 'n fyn meel waaruit kerrie berei word.
Produksie
In Suid-Afrika word die meeste gemmer in Mpumalanga by Hazyview, Witrivier en Sabie geproduseer. Dit word tussen die rye neutbome in die boorde geplant. Gemmer word hier die hele jaar geoes.
Stuifmeel
duimnael|180px|Die punt van ’n [[tulp se meeldraad met stuifmeelkorrels aan.]] duimnael|180px|’n Mikroskopiese blik op die stuifmeelkorrels van verskillende plante.
Aptium
Die Aptium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het.
Die tydperk was van sowat 125 tot 113 miljoen jaar gelede. Dit is voorafgegaan deur die Barremium en gevolg deur die Albium.
Stuifmeel
Stuifmeel in saadplante is ’n fyn tot growwe poeier aan die punte van meeldrade wat die mikrogametofiete bevat wat die manlike gamete (spermselle) vervaardig. Stuifmeelkorrels het ’n harde laag wat die gametofiete beskerm wanneer hulle van die stempel na die stamper oorgedra word.
Aptium
Naam en definisie
Die Aptium is in 1840 deur die paleontoloog Alcide d'Orbigny genoem na Apt in die Franse département Vaucluse. Die basis van die etage word gedefinieer deur die eerste voorkoms van die magnetiese chronosone M0r, en die bokant deur die eerste voorkoms van die mikrofossiel Praediscosphaera columnata.
In die boonste Aptium en onderste Albium is fossieloorblyfsels van die enorme krokodil Sarcosuchus imperator in Niger, Afrika, gevind.
Stuifmeel
As stuifmeel op die stamper van ’n blom van dieselfde soort beland, ontkiem dit en vervaardig ’n stuifmeelbuis wat die sperma na die saadknoppe met die vroulike gametofiete oordra. Dit word bestuiwing genoem. Individuele stuifmeelkorrels is so klein dat ’n mikroskoop nodig is om hulle te sien.
Sarah Edwards (aktrise)
Sarah Edwards (11 Oktober 1881 – 7 Januarie 1965) was 'n Amerikaanse aktrise. Sy was bekend vir haar rolle in die rolprente The Shop Around the Corner (1940), Charlie Chan in the Secret Service (1944), It's a Wonderful Life (1946), en The Bishop's Wife (1947).
Stuifmeel
Stuifmeelvervaardiging
Wanneer stuifmeel deur die wind, water, insekte, voëls of ander diere van een blom se helmknop na ’n ander blom se stamper oorgedra word, word dit kruisbestuiwing genoem. Wanneer dit van ’n helmknop op dieselfde blom se stamper beland, is dit selfbestuiwing.
Daarna voltooi die stuifmeelkorrel (onvolgroeide mikrogametofiet) gewoonlik sy ontwikkeling. Dit kan ’n stuifmeelbuis ontwikkel en mitose ondergaan om twee spermkerns te vervaardig.
Allergieë
Stuifmeel veroorsaak by sekere mense ’n allergiese reaksie wat hooikoors genoem word. Plante waarvan die stuifmeel allergieë veroorsaak, is gewoonlik anemofiele, waarvan die stuifmeel deur die wind versprei word. Sulke plante vervaardig groot hoeveelhede liggewig-stuifmeel omdat die kans kleiner is dat die stuifmeel toevallig op ’n blom van dieselfde soort sal beland. Dié stuifmeel word oor groot afstande versprei en is maklik om in te asem. Dit veroorsaak ’n jeukerige, branderige gevoel in die slymvlies in die neus. Dit kan ook die oë en keel aantas.
Anemofiele wat in die lente blom soos die eike, berk, neuthout en pekan, asook vroegsomer-grassoorte kan hooikoors veroorsaak. Die meeste tuin- en huisplante met kleurryke blomme veroorsaak nie allergieë nie.
Aptium
Geografie
In die Aptium het Gondwana reeds opgebreek in Suid-Amerika, Afrika, Madagaskar-Indië en Antarktika-Australië, maar die afstande tussen hierdie brokstukke is nog nie groot nie en biologies het hulle nog taamlik goed spesies kan uitwissel.
Bier
Bier het oor die algemeen 'n alkoholinhoud van 4% tot 6%, alhoewel biersoorte met 'n alkoholinhoud tussen 1% en 20% aangetref word.
Biersoorte
Alle biere word in die drie hoofsoorte verdeel:
Tradisionele bier
Tradisionele biere is reeds in die tyd van die piramides omskryf, maar is lank voor dit in huise dwarsoor Afrika en die wêreld gebrou.
Die bier word gemaak van sorghummout of milletmout, en gewoonlik ander ongemoute grane soos mielies. Die voordeel van hops was toenderjare nog nie ontdek nie, en is dus histories nie gebruik nie.
Aal
Ale is gebrou voordat die brouers instrumentasie gehad het om die proses fyn te beheer, as gevolg daarvan is daar verskeie effekte op die finale produk, soos donker kleur en vrugtesmake. Ale verskil van tradisionele biere deurdat die stysel heeltemal omgesit is na suikers en dus is die bier gewoonlik helderder.
Die gis wat vir fermentasie gebruik word, fermenteer teen temperature van 18 °C tot 20 °C. Aalgis beweeg tydens fermentasie na die bokant van die fermentasiehouer en kan in die eerste 2-3 van bo afgeskep word om weer in 'n nuwe brousel gebruik te word.
Aan die einde van fermentasie daal die gis na onder en vorm 'n sigbare gislaag. Hierdie gis kan ook herwin word en in 'n daaropvolgende brousel gesit word.
Alhoewel die meeste ale in Brittanje en België voorkom, is daar ook Duitse ale soos Altbier.
Lager
Lagerbiere het met die industriële revolusie en die ontwikkeling van prosesbeheer uit die aal-bierstyle ontwikkel. Die eerste goudgekleurde biere is in 1842 deur Josef Groll in die stad Pilsen in die Tsjeggiese Republiek gebrou.
Die bier maak gebruik van minder gemodifiseerde garsmout om dit die ligte kleur te gee. Gisting vind teen laer temperature plaas om minder esters te laat vorm.
Hanga Roa
Hanga Roa (Spaanse uitspraak: [ˈaŋɡa ˈro.a]) (Spaans: Bahía Larga) is die belangrikste stad, hawe en hoofstad van die eilandstaat Paaseiland, 'n provinsie van Chili. Dit is geleë in die suidelike deel van die weskus van die eiland, in die laaglande tussen die uitgestorwe vulkane van Terevaka en Rano Kau. Die bevolking van 3 304 (sensus van 2002) beslaan 87 persent van die totale bevolking van die eiland.
Geskiedenis
Hanga Roa in die oorspronklike Rapa Nui-taal beteken 'wye baai' of 'langbaai'.
Na die eis van Chili op die eiland, is die Rapa Nui-volk in Hanga Roa bymekaargetrek, en die res van die land is vir 'n skaapboerdery verhuur. Die grootste deel van die twintigste eeu is die res van die eiland aan die Compañía Explotadora de la Isla de Pascua (CEDIP) ('n filiaal van Williamson-Balfour Company) verhuur en vir die Rapanui gesluit.
Sommige meningsverskille tussen die regering van Chili en die Rapanui het daartoe gelei dat plaaslike inwoners met voorvaderwortels baie hotelle in die stad 'oorneem'. Vir die plaaslike bevolking is dit 'n manier om die streep te trek tussen die beleid van die Chileense regering op die eiland en die voorvaderlike regte van Rapanui teenoor hul land. In 2011 het die familie Schiess, eienaar van die Hanga Roa Hotel, die grond van die hotel aan die Rapanui teruggeskenk, maar 'n 30-jarige bestuurshuurkontrak van die hotel behou. 'n Week vantevore het die Schiess-familie 'n spesiale groep uit die Carabineros de Chile gestuur om die inwoners wat die hotel geplak het, te verwyder. 'n Vorige ingryping van die polisie in Augustus 2010 het daartoe gelei dat 25 betogers van Rapanui gewond is.
Geografie
Die hoofweg van die eiland, Avenida Atamu Tekena (voorheen Avenida Policarpo Toro), is die hart van die stad. Langs hierdie pad word baie hotelle, restaurante, kruidenierswinkels en apteke aangetref. In 1998 is die pad herdoop na die negentiende eeu, die Rapanui-koning Atamu Te Kena; dit is voorheen vernoem na kaptein Policarpo Toro, die Chileense vlootoffisier wat Paaseiland in 1888 aan Chili geannekseer het. Die museum van die eiland, en ook die Rooms-Katolieke 'Holy Cross Church', is in die middestad geleë. Met die opkoms van die internet en die uitbreiding van die kommunikasiedienste deur die Chileense regering, het die afgelope paar jaar baie internetkafees en kitsbanke verskyn.
Bevolking
In 1914 was die bevolking van Hanga Roa net 250 en die res van die eiland was bewoon deur 'n groot hoeveelheid skape.
Na raming woon 90% van die eilandbevolking in Hanga Roa.
Toerisme
Die stad het 'n aantal hotelle en gastehuise wat voorsiening maak vir toeriste wat op die eiland se Wêrelderfenisgebiede kom besoek, veral die beroemde moai-standbeelde. Hanga Roa en die omgewing het 'n aantal indrukwekkende moai, maar elders op die eiland is daar groter beelde. Die werklike hotelkapasiteit is ongeveer 600 beddens, wat wissel van hostels tot luukse hotelle.
Die argeologiese kompleks van Ahu Tahai is binne loopafstand van die stad se middestad. Die stad is elke jaar die tuiste van die Farandula-kulturele fees, 'n maand lange gebeurtenis wanneer die plaaslike inwoners reuse-houtbeelde bou. Die viering sluit 'n gewoonte in waar mense naak uittrek en in klei bad totdat hul liggame bedek is.
Ander aktiwiteite
Behalwe toerisme, sluit ander besighede in Hanga Roa visvang, boerdery en administrasie in. Verskeie Chileense regeringsdepartemente, waaronder die Chileense vloot, is op die eiland teenwoordig.
Vervoer
Die enigste lughawe op die eiland, die Internasionale Lughawe Mataveri, word bedien deur LATAM Airlines, die nasionale lugdiens in Chili, wat direkte vlugte van 5 uur vanaf Santiago en weeklikse vlugte vanaf Papeete aanbied. Dit is die enigste kommersiële lugdiens wat die eiland gereeld bedien.
Gesondheid
'n Nuwe hospitaal is in 2013 geopen, en vervang 'n ouer hospitaal wat in die 1970's deur die Verenigde State geskenk is. Die hospitaal het 'n kapasiteit van 16 beddens en bevat 'n bevallingsafdeling wat ontwerp is om ook die praktyk van volksgeneeskunde moontlik te maak. Dit is die enigste gesondheidsorgfasiliteit op die eiland.
Onderwys
Onder verskeie skole tel die Colegio Lorenzo Baeza Vega, wat primêre onderwys aanbied met die fokus op die onderrig van tradisionele kultuur en taal en Liceo Aldea Educativa, wat kwalifikasie bied op die gebied van geesteswetenskappe, toerisme en landbou.
Sport
Hanga Roa het 'n meervoudige gebruik stadion, die Estadio de Hanga Roa, wat die tuisveld is van die CF Rapa Nui, die sokkerspan wat die Paaseiland verteenwoordig.
Toegang tot kos
Die algemene handelsmerke wat in kruidenierswinkels verkoop word, is duur as gevolg van die duur reis om die produkte in te voer. Plaaslike inwoners verkoop informeel vis, vleis en groente. Die tuna empanada is die stad se gunsteling versnapering.
Florence Eldridge
Florence Eldridge (5 September 1901 – 1 Augustus 1988) was 'n Amerikaanse aktrise. Sy was bekend vir haar rolle in die rolprente Les Misérables (1935), Mary of Scotland (1936), Christopher Columbus (1949), en Inherit the Wind (1960).
Coniakium
Die Koniakium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het.
Die tydperk was van sowat 89,8 tot 86,3 miljoen jaar gelede. Dit is voorafgegaan deur die Turonium en gevolg deur die Santonium.
Golf van Suez
Die Golf van Suez (Arabies: خليج السويس‎, khalīǧ as-suwais‎; voorheen: بحر القلزم, baḥar al-qulzum, letterlik: "Meer van Calm") is 'n golf aan die noordwestelike punt van die Rooisee tussen die Egiptiese vasteland in die weste en die Sinai-skiereiland in die ooste.
Ruth Elder
Ruth Elder (8 September 1902 – 9 Oktober 1977) was 'n Amerikaanse aktrise. Sy was bekend vir haar rolle in die rolprente Moran of the Marines (1928) en The Winged Horseman (1929), en in die televisiereeks You Bet Your Life (1950).
Golf van Suez
Die middel van die Golf van Suez vorm die grens tussen Afrika en Asië, wat van Egipte 'n transkontinentale land maak. Deur die Suezkanaal, die Golf van Suez, die Rooisee, die Bab-el-Mandeb en die Golf van Aden is die Middellandse See en die Indiese Oseaan met mekaar verbind.
Coniakium
Naam en definisie
Die Koniakium is in 1857 deur Henri Coquand genoem na die stad Cognac in die Franse département Charente.
Santonium
Die Santonium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het.
Golf van Suez
Die belangrikste stad aan die Golf van Suez is Suez, waar die Suezkanaal in dié golf uitmond.
Coniakium
Naam en definisie
Die basis van die etage word gedefinieer deur die eerste voorkoms van die tweekleppige Cremnoceramus rotundatus, en die bokant deur die eerste voorkoms van die tweekleppige Cladoceramus undulatoplicatus.
Santonium
Die tydperk was van sowat 86,3 tot 83,6 miljoen jaar gelede. Dit is voorafgegaan deur die Coniakium en gevolg deur die Campanium.
Naam en definisie
Die Santonium is in 1873 deur Henri Coquand genoem na Saintes in die Franse département Charente-Maritime.
Die basis van die etage word gedefinieer deur die eerste voorkoms van die tweekleppige Cladoceramus undulatoplicatus, en die bokant deur die uitwissing van die seelelie Marsupites testudinarius.
Ann Elder
Ann Elder (gebore 21 September 1942) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent One of Our Spies Is Missing (1966) en in die televisiereekse The Man from U.N.C.L.E. (1964), Get Smart (1965), en The Wild Wild West (1965).
Meeldraad
duimnael|260px|Die meeldrade van Hippeastrum met hul wit helmdrade en prominente helmknoppe, wat die stuifmeel dra.
Meeldrade is die voortplantingsorgane van ’n blom wat die stuifmeel vervaardig.
’n Meeldraad bestaan gewoonlik uit ’n stingel, wat die helmdraad genoem word, en ’n helmknop, wat die mikrosporangia bevat. Die meeste helmknoppe het twee lobbe en is óf onder óf in die middel aan die helmdraad geheg. Die steriele deel tussen die lobbe word die helmbindsel genoem. ’n Stuifmeelkorrel ontwikkel uit ’n mikrospoor in die mikrosporangium en bevat die manlike gamete.
Die meeldrade van ’n blom word saam die meeldraadkrans genoem. Dit kan ’n verskeidenheid vorms hê na gelang van die plantspesie – van hulle kan baie kompleks wees. Die meeldraadkrans omring die ginesium van die blom en word op sy beurt omring deur die blomkelk, as daar een is.
Variasies in vorm
duimnael|300px|links|Meeldrade in konteks in ’n [[Vrugblaar|eenvrugblarige blom. 1. Volwasse blom 2. Stempel 3. Styl 4. Helmdraad 5. Blomas 6. Knoop 7. Stingel 8. Heuningkelk 9. Meeldraad 10. Vrugbeginsel 11. Saadknop 12. Helmbindsel 13. Mikrosporangium 14. Helmknop 15. Blomdek 16. Kroonblaar: blomkroon 17. Kelkblaar: blomkelk]]
Na gelang van die plantspesie kan party of al die meeldrade in ’n blom aan die kroonblare of aan die blomas vas wees. Hulle kan ook vrystandig wees of op verskillende maniere aan mekaar vergroei wees. Die helmdrade kan vergroei wees en die helmknoppe vry, of die helmknoppe vergroei en die helmdrade vry. In plaas daarvan dat daar twee stuifmeelsakkies is, kan een van die sakkies van ’n meeldraad onontwikkel wees, of die twee sakkies kan later vergroei om een stuifmeelsakkie te vorm.
Stuifmeelvervaardiging
’n Tipiese helmknop bevat vier mikrosporangia. Dié vorm stuifmeelsakkies in die helmknop. Elke mikrosporangium is uitgevoer met ’n laag voedingsweefsel bekend as die tapetum en bevat aanvaklik diploïede moederselle. Dié ondergaan meiose om enkelkernige spore te vorm. Die spore is óf aanmekaar vas óf ná meiose geskei. Elke mikrospoor verdeel dan deur mitose om onvolgroeide mikrogametofiete te vorm, wat stuifmeelkorrels genoem word.
Die stuifmeel van bedeksadige plante moet na die stempel van ’n soortgelyke blom oorgedra word sodat bestuiwing kan plaasvind. Daarna voltooi die stuifmeelkorrel (onvolgroeide mikrogametofiet) gewoonlik sy ontwikkeling. Dit kan ’n stuifmeelbuis ontwikkel en mitose ondergaan om twee spermkerns te vervaardig.
Messerschmitt Bf 109
Die Messerschmitt Bf 109 was 'n eenmotorige vegvliegtuig wat deur die Luftwaffe gebruik is tydens die Tweede Wêreldoorlog. Die vliegtuig het sy nooiensvlug onderneem op 29 Mei 1935. Dit is die bekendste van al die Duitse vegvliegtuie van die Tweede Wêreldoorlog. Dit was 'n dekade na die oorlog nog steeds vervaardig. Die eerste prototipe was aangedryf deur 'n Rolls-Royce Kestrel motor. Die ontwerp is beïnvloed deur die Messerschmitt Bf 108 viersitplekvliegtuig.
Ontwikkeling
Die 109B model is eerste afgelewer aan die Luftwaffe in 1937 en wel aan die Jagdgeschwader 132 Richthofen. Gedurende die jaar het die vliegtuig sy oorlogvuurdoop gehad tydens die Spaanse Burgeroorlog. Dit het verseker dat die vlieëniers ondervinding opdoen en vliegtuigontwikkeling kon ook gedoen word.
In 1937 het die 109 'n nuwe lugspoedrekord van 610,55 km/h daargestel. Die B, C en D modelle het gevolg maar die E-model wat in 1938 verskyn het, was 'n treffer.
Tweede Wêreldoorlog
Teen die tyd dat die Tweede Wêreldoorlog uitgebreek het, het Duitsland ongeveer 1 000 E-modelle in diens gehad. Die 109E was in aksie vanaf die Blitzkrieg en het in sy eerste jaar alle vliegtuie wat dit teëgekom het, oortref – behalwe die Spitfire. Beide die Messerschmitt Bf 109 en die Spitfire sal altyd vereenselwig word met die Slag om Brittanje wat gedurende 1940 plaasgevind het.
Die eerste aksie waaraan die 109 deelgeneem het was reeds op 18 Desember 1939 toe hulle onbegeleide Vickers Wellington bomwerpers aangeval het wat besig was met 'n dagaanval op Wilhelmshaven.
Daar het verskeie weergawes van die 109E aan die Slag om Brittanje deelgeneem; onder andere die 109E-4/B vegter/bomwerper. Die 109E het op die stadium van die oorlog twee voordele bo die Spitfire en Hawker Hurricane gehad. Sy 20mm kanon kon verder skiet en meer skade aanrig as die Britse vegvliegtuie se masjiengewere. Die ander voordeel was dat die Messerschmitt Bf 109 se motor oor Daimler-Benz brandstofinspuitingstelsels beskik het wat tot gevolg gehad het dat negatiewe gravitasie nie die werking van die motor beinvloed het nie. Daarteen het die Spitfire se motor, wat met vergassers toegerus was, gestol sodra dit 'n steil duikvlug gedoen het as gevolg van die negatiewe gravitasie.
Die Britse Lugmagvlieëniers het egter later 'n tegniek ontwikkel om die swakheid te omseil; hulle het die vliegtuig omgerol op die kritiese oomblik en dan onderstebo geduik. Sodoende kon hulle verseker dat hulle nie die voordeel verloor om die vyand af te skiet of om te voorkom om afgeskiet te word nie.
Teen 1941 het die E-model (bekend as Emil) in die Middelandse See-teater sowel as in Noord-Afrika diens gedoen. Die 109E was spesiaal aangepas vir operasies in die woestyn. Hierna het die 109F sy verskyning gemaak, wat deur almal as die beste variant beskou was, weens sy spoed en veelsydigheid. Op die wesfront het die 109F die Spitfire V oortref en het die aanvalle op die oosfront gelei.
Na 1942 het die 109G (Gustav) sy verskyning gemaak en die standaardmodel in die Luftwaffe geword. Alhoewel die Gustaf goed bewapen was, het dit baie konsentrasie van die vlieënier vereis en was moeilik om mee te land. Dit het op al die fronte diens gedoen waar vegter/bomwerpers, grondaanvalle en onderskepping vereistes was.
Na Tweede Wêreldoorlog
Na die Tweede Wêreldoorlog het die 109 in produksie gebly, Avia van Tsjeggo-Slowakye het voortgegaan om dit te vervaardig. In 1948 het Israel 109's aangekoop en in oorlogsituasies gebruik en die Spaanse Lugmag het Spaansvervaardigde 109's gebruik. In 1953 het die Spanjaarde die 109 met Merlin motors toegerus; die model was die Buchón (duif) genoem. Die laaste 109 het sy toetsvlug in 1956 gedoen. Die total produksie het 35 000 eenhede oorskry.
Kaye Elhardt
Kaye Elhardt (28 Augustus 1935 – 1 September 2004) was 'n Amerikaanse aktrise. Sy was bekend vir haar rolle in die rolprente The Crimson Kimono (1959), Dr. Goldfoot and the Bikini Machine (1965), en The Navy vs. the Night Monsters (1966), en in die televisiereeks Johnny Midnight (1960).
Turonium
Die tydperk was van sowat 93,9 tot 89,8 miljoen jaar gelede. Dit is voorafgegaan deur die Senomanium en gevolg deur die Coniakium.
Naam en definisie
Die Turonium is in 1842 deur die paleontoloog Alcide d'Orbigny genoem na Tours in die Franse département Indre-et-Loire.
Die basis van die etage word gedefinieer deur die eerste voorkoms van die ammoniet Watinoceras devonense, en die bokant deur die eerste voorkoms van die tweekleppige Cremnoceramus rotundatus. Belangrike gidsfossiele vir die tydperk is die tweekleppiges Inoceramus schloenbachi, Inoceramus lamarcki en Inoceramus labiatus.
Die globale stratotipepunt vir die basis van die Turonium is naby Pueblo in Colorado, VSA.
Noedel
Noedels is 'n tipe stapelvoedsel gemaak van 'n soort ongesuurde deeg wat uitgerol word en dan in een van 'n verskeidenheid vorms gesny word. Lang, dun repe is die mees algemene oorsprong en word in baie variëteite van noedels gesny: golwe, helikse, buise, snare of skulpe, of gevou of in ander vorms gesny. Noedels word gewoonlik gaar gekook in water, soms word olie of sout bygevoeg. Soms word dit ook pan-gebraai of diepgebraai. Noedels word dikwels bedien met 'n gepaardgaande sous of in 'n sop. Noedels kan verkoel word vir korttermyn berging, of gedroog en bewaar word vir toekomstige gebruik.
Mount Frere
Mount Frere is 'n dorp in Suid-Afrika, in die ooste van die provinsie van die Oos-Kaap. Die dorp is 100 km noordoos van Mthatha (Umtata). Die N2 nasionale pad gaan deur die dorp.
Noedel
Die samestelling van die materiaal of geokulturele oorsprong moet vermeld word tydens die bespreking van noedels. Die woord is afgelei van die Duitse woord Nudel.
Mount Frere
Geskiedenis
Mount Frere is amptelik in 1876 na sir Bartle Frere genoem.
Omgewing
Die Bhaca Xhosa-stam woon in die omgewing. Hulle naam vir die dorp is kwaBhaca (plek van die Bhaca). Die distrik is 1 800 km² groot. Die oorblywende woud bestaan uit geelhout en stinkhout.
Delia Derbyshire
Delia Ann Derbyshire (* 5 Mei 1937; † 3 Julie 2001 ) was 'n Engelse baanbreker-musikant en -komponis van elektroniese musiek en musique concrète. Sy word veral onthou vir haar meesterstuk, 'n bewerking van Ron Grainer se titelmusiek vir die Britse wetenskapsfiksie-televisiereeks Doctor Who, en haar baanbrekerswerk vir die Britse uitsaaikorporasie BBC se Radiophonic Workshop.